Peio Ospital

Peio Ospital (Ezpeleta, Lapurdi, 1948) euskal abeslaria da, Pantxoa Carrererekin batera Pantxoa eta Peio musika taldearen partaidea.

1970eko hamarkadan hasi ziren euskal abertzaletasunari lotutako kantak kantatzen. Ipar Euskal Herrian ez ezik, Hego Euskal Herrian ere ezagun bihurtu ziren. Hori dela eta, beraiek kantatutako kanta asko euskal musikan klasiko eztabaidaezin bihurtu dira.

Hauek dira bikote hrren kantarik ezagunenetariko batzuk: Lepoan hartu ta segi aurrera, Itziarren semea, Urtxintxak, Azken dantza, Bai euskarari, Batasuna, Greziako itsasontzia eta Egunsenti hura.

 Elkar argitaletxearen sortzaileetako bat 1972an 
Euskal Liburu eta Kantuen Argitaldaria S.L. (ELKAR S.A.R.L.) 1972an sortu zen Baionan, helburu zehatz batekin: garai hartako euskal kultur egoeraren norabidea aldatzea. Euskarazko sorkuntza txikia zen artean, argitaratzeko zailtasunak handiak eta behar kulturala ere handia. Hutsune hori betetzeko eratu zuten argitaletxea.

Sortzaileak Ipar Euskal Herriko hogei gazte izan ziziren, bederatzi emakumezko eta hamaika gizonezko. Manex Pagola izan zen ideiaren bultzatzaile nagusia, Gexan Alfaroren laguntzarekin. Bazkide bakoitzak orduko 1.000 libera jarri zituen, garai hartako hilabete bateko soldata. Elkar argitaletxearen sortzaileak hauek izan ziren, 1972an:

 Diskoak 
 Itziarren semea (1969, Mende Berri), disko txikia
 Ez dut saldu arima (1970, Dizkola), disko txikia
 Aita kartzelan duzu (1971, Goiztiri), disko txikia
 Peio / Pantxoa (1975, Herri Gogoa)
 Peio Ospital eta Pantxoa Carrere (1975, Elkar)
 Euskalduna naiz eta maite dut herria (1978, Elkar)
 Bai Euskarari (1980, Elkar)
 Bakezko besarkada batean (1985, Elkar)
 Eguzkiaren musu (1990, Elkar)
 1969-1991 (1991, Elkar)
 Oles ta oles (1997, Elkar)
 Lapurtar koblariak (2002, Elkar)
 Lurra eta maitasuna (2006, Elkar)
 Beste Bat (2006, Agorila)

 Ikus, gainera 
 Euskal Musika garaikidea

 Kanpo loturak 
 Pantxo eta Peioren abestiak
 Elkarrizketa "Berria"n.

Kategoria:Euskal abeslariak
Kategoria:Ezpeletarrak
Kategoria:Pantxoa eta Peio
Kategoria:1970eko hamarkadako abeslariak
Kategoria:1980ko hamarkadako abeslariak
Kategoria:1990eko hamarkadako abeslariak
Kategoria:2000ko hamarkadako abeslariak
Kategoria:Lapurdiko abeslariak